
Narvas Haigla tn 6 hoones asuvate
ruumide kasutusse andmine

(Mittetulundusühing PSÜHHOLOOGILISE ABI 

KESKUS ARIADNA)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus avaldus Mittetulundusühingult PSÜHHOLOOGILISE ABI KESKUS ARIADNA, registrikood 80245617, juhatuse liige Pavel Stimmer, milles palutakse anda kasutusse Narvas Haigla tn 6 hoones asuvad 3. korruse ruumid       nr 151-153 linna elanikele psühholoogilise abi osutamiseks. 

Ruumide pindala


  38,9 m2
Arvestuslik üüritasu 


205,40 krooni kuus

Ruumid seisavad tühjalt 2 aastat, vajavad remonti ja elektrijuhtmestiku väljavahetamist. 
Mittetulundusühing PSÜHHOLOOGILISE ABI KESKUS ARIADNA tegutseb koostöös Mittetulundusühinguga UUS SILD Narva linnale oluliste sotsiaalsete programmide realiseerimisel  ennetähtaegselt vabastatud ning tingimisi süüdi mõistetud inimeste rehabilitatsiooniks. 
Mittetulundusühingu PSÜHHOLOOGILISE ABI KESKUS ARIADNA avaldust arutati Narva Linnavalitsuse linnavarakomisjoni istungil 27.11.2007 (protokoll nr 13) ning otsustati:
1. Anda Mittetulundusühingule PSÜHHOLOOGILISE ABI KESKUS ARIADNA, registrikood 80245617, avalikku enampakkumist korraldamata määramata ajaks kasutusse Narvas Haigla tn 6 hoones asuvad 3.korruse ruumid nr 151-153 üldpindalaga 38,9 m2 linna elanikele psühholoogilise abi osutamiseks. 

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määrusega nr 20/57 kinnitatud „Linnavara eeskirja” (edaspidi Linnavara eeskiri) punkti 44 kohaselt tulu saamiseks kasutatakse linnavara, mida ei vajata avalikuks otstarbeks, linna valitsemiseks ja mis ei kuulu võõrandamisele.

Linnavara eeskirja punkti 49 kohaselt linnavara antakse tähtajatult kasutusse (tähtaega ei kehtestata), kui on ilmne, et nimetatud vara võib tulevikus osutuda linnale vajalikuks muuks otstarbeks või on vajadus jätta linnale õigus leping oma äranägemisel lõpetada.
Linnavara eeskirja punkti 52 kohaselt linnavara võib üksikutel juhtudel kasutusse anda otsustuskorras linnavolikogu sätestatud eelläbirääkimistega pakkumise läbiviimiseta.

Linnavara eeskirja punkti 53 kohaselt vara annab kasutusse bilansiline valitseja, kui õigusaktidest ei tulene teisiti.

Narva Linnavolikogu 17.03.2005 määrusega nr 14/52 kinnitatud “Linnavara kasutuse andmise korra” (edaspidi Linnavara kasutusse andmise kord) punktis 5 nimetatud otsustajate pädevusse ei kuulu otsuse vastuvõtmine linnavara kasutusse andmisel määramata ajaks. Linnavara kasutusse andmise korra punktide 5.2, 5.2.2 kohaselt otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks. Sama korra punktide 5.3, 5.3.2 kohaselt ülalnimetatud otsuse võtab vastu kohaliku omavalitsuse asutus tema bilansis oleva vara suhtes, juhul kui linnavara antakse kasutusse tähtajaga kuni 1 aasta. Eeltoodust tulenevalt taotleb Linnavara- ja Majandusamet linnavalitsuselt antud korralduse vastuvõtmisest.
Linnavara kasutuse andmise korra punktide 7.2.3, 46, 46.4 kohaselt võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata mittetulundusühingule. Samuti nimetatud Korra punkti 7.2.6 kohaselt võib linnavara anda kasutusse enampakkumist korraldamata lähtudes linna huvides.     
3. OTSUS

3.1. Lubada Linnavara- ja Majandusametil anda Mittetulundusühingule PSÜHHOLOOGILISE ABI KESKUS ARIADNA, registrikood 80245617, avalikku enampakkumist korraldamata määramata ajaks kasutusse Narvas Haigla tn 6 hoones asuvad 3. korruse ruumid nr 151-153 (vastavalt hoone inventariseerimisplaanile) üldpindalaga 38,9 m2 linna elanikele psühholoogilise abi osutamiseks. 
3.2. Linnavara- ja Majandusametil sõlmida Mittetulundusühinguga PSÜHHOLOGILISE ABI KESKUS ARIADNA punktis 3.1 nimetatud ruumi üürileping. 
3.3. Linnavara- ja Majandusametil teha korraldus teatavaks Mittetulundusühingule PSÜHHOLOOGILISE ABI KESKUS ARIADNA.

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

